《敕移橘栽》
唐代·张彪

南橘北为枳，古来岂虚言。徙植期不变，阴阳感君恩。

枝条皆宛然，本土封其根。及时望栽种，万里绕花园。

滋味岂圣心，实以忧黎元。暂劳致力重，永感贡献烦。

是嗟草木类，禀异于乾坤。愿为王母桃，千岁奉至尊。

作者简介：张彪（公元720年—778年）字抱虚，颍上（今河南登封一带）人。为人性高简。与孟云卿为中表，俱工古调，又善草书，好神仙长生之事，人称“张十二山人”。